Disciplina: Strategii manageriale 


e Tema: Managementul strategic şi 
stadiile de dezvoltare ale acestuia. 


e Ciclul I de studii. 


În conceperea şi fundamentarea activităţilor 
organizaţiilor sportive un rol esențial îl au 
strategiile elaborate de către organismele 
manageriale. Schimbări concepțiilor privind 
organizațiile în general şi organizaţiilor sportive 
în special, i-a corespuns abordarea diferită a 
strategiei. Primii care au punctat importanţa 
deosebită a strategiei, în ordine cronologică, au 
fost: Alfred Chandler, Kenneth Andrews, Igor 
Ansoff, G. Hofer. 


Cele mai recente definiţii ale strategiei sunt 


prezentate de către Henry Mintzberg, astiel: 


strategia ca o percepție, prin care desemnează un curs prestabilit 
de acțiune, pentru a soluţiona o situație, 


strategia ca o schiță sau un proiect ce constă într-o manevră 
menită sa asigure depăşirea unui contracurent sau oponent, 


strategia ca un model ce stabileşte o structură de acțiuni 
consistente în plan comportamental, 


strategia ca o poziționare a organizaţiilor sportive ce rezidă în 
mijloacele de identificare a locului pe care organizaţia îl are în 
mediu sau, cel mai frecvent pe piaţă; 

strategia ca o perspectivă ce implică nu numai stabilirea unei 
poziții, dar şi o anumită percepere a realităţii ce se reflectă în 
acțiunile sale, vizând piața, tehnologia etc. 


In altă acceptiune, prin strategie se desemnează 
ansamblul obiectivelor majore ale organizaţiilor 
sportive pe termen lung, principalele modalităţi 
e realizare, împreună cu resursele alocate, în 
vederea obținerii avantajului competitiv potrivit 
misiunii. 


Potrivit concepţiei lui Nicolescu O., 1996 , 
componentele majore ale strategiei sunt: 
misiunea, obiectivele fundamentale, 
opţiunile strategice, resursele, termenele şi 
avantajul competitiv . 


Componentele fundamentale ale 
strategiei 


Managementul strategic se poate defini ca un proces de creație 
şi de modelare a viitorului organizației sportive, clubului sportiv, 
federaţiei sportive, proces care constă în efortul conducerii 
superioare de a orienta, pe termen lung, activitatea şi 
performanţele acestora, printr-o atentă şi permanentă formulare, 
evaluare şi implementare a strategiei. 


Managementul strategic este un proces dinamic, în cadrul 
căruia, prin decizii strategice, se prevăd şi se realizează 
schimbările viitoare în cadrul organizației sportive. El 
constituie abordarea globală — prin prisma resurselor acesteia 
si a factorilor de influenţă sau a cerințelor de mediu exogen, 
atât existente la un moment dat, cât şi anticipate (prognozate), 
în perspectiva unui larg orizont de timp — a evoluției şi a 
performanţelor organizaţiei sportive, prin identificarea, 
formularea atentă, definirea explicită, implementarea adecvată 
s1 controlul permanent, ale strategiilor adoptate în scopul 
atingerii obiectivelor fixate. 


Managementul strategic reprezintă mai mult decît 
strategia organizatie1.Daca strategia se rezumă la 
opțiunile de natură antreprenorială,competitivă şi 
functionala,prin care se considera că pot fi realizate 
obiectivele propuse,managementul strategic impune 
şi adoptarea şi aplicarea deciziilor necesare 
implementării strategiei adoptate. 


Formularea unei strategii impune analizarea tuturor 
elementelor care pot influenţa în prezent sau care ar 
putea afecta în viitor implimentarea strategiei. Poziţia 
iniţială a unităţii sportive este difinită prin 
configurația unui ansamblu de factori organizaționali 
delimitati în două categorii: mediul extern şi mediul 
intern. 


Mediul extern cuprinde factori exteriori care afectează în 
mod relativ uniform un număr mare de unități sportive,avind o 
influenţă indirectă asupra acestora.Elementele sunt clasificate 
pe baza naturii influenţei exercitate asupra unităților sportive 
astfel: 


Mediul politico-legal include totalitatea legilor reglementărilor 
s1 elementele sistemului de generare şi aplicare ale acestora. 
Mediul economic este generat de elementele sistemului 
economic în care operează unitatea sportivă. 

Mediul socio-cultural este constituit din modelele de 
comportamente individuale şi de grup care reflectă 
atitudini,valori şi obiceiuri. 

Mediul tehnologic este constituit din totalitatea elementelor ce 
definesc tehnologia momentului actual în domeniul sportilui. 


Mediul intern este alcătuit din totalitatea 
elementelor asupra cărora unitatea sportivă are 
o influenţă determinată şi în mod teoretic,un 
control total.Studiul mediului intern al unității 
sportive trebuie să stabilească resursele de care 
dispune aceasta şi în ce măsură este capabilă 
să urmeze strategia aleasă. Înțelegerea mediului 
intern reprezintă un prim pas necesar în 
formularea strategiei. 


Elementele de bază ale ciclului 
managerial sunt: 


misiunea — reprezintă formularea explicită a scopului 
sau a scopurilor fundamentale ale unei organizaţii 
sportive, prin care aceasta îşi justifică existenţa ca 
entitate distinctă socială şi/sau economică; 


politica - reprezintă ansamblul coerent şi propriu 
fiecărei organizaţii sportive — de reguli, principii, legi, 
norme, proceduri, ce definesc cadrul general de 
acțiune, atât în interiorul cât şi în exteriorul acesteia, in 
scopul orientării activităţii către atingerea obiectivelor 
urmărite; 


strategia — constituind rezultatul evaluării 
interconditionarilor dintre situaţia interna a 
unei organizaţii sportive, scopurile urmărite de 
aceasta şi mediul extern în care evoluează — 
reprezintă modalitatea, pentru care a optat 
organizația sportivă, de realizare a 
obiectivelor propuse pe termen lung; 


tactica — reprezintă modalitatea — utilizată 
simultan şi/sau succesiv cu alte modalități 
distincte — de realizare a strategiei, prin 
urmărirea atingerii, pe termen scurt, a unui 
subobiectiv derivat din obiectivul strategic. 


Stadiile dezvoltării managementului strategic se 
concretizează în următoarele: 


1. Conducerea bazată pe planificarea financiară — 
presupune : elaborarea bugetului anual, controlul 
operaţional, axarea activităţii şi a controlului pe 
funcțiuni. Această etapa este caracteristică, în special, 
organizaţiilor sportive mici şi noi înfiinţate. 

2. Conducerea previzională abordează 0 perspectivă 
mai largă în timp, luînd în considerare influenţele 
mediului extern asupra situației interne a organizației 
sportive. Acest lucru presupune necesitatea elaborării 
de prognoze pe termen lung, care includ — alături de 
factorii de influență exogeni şi efectele probabile ale 
acestora, efecte ce pot perturba evoluţia organizaţiei 
sportive — şi alocarea statistică a resurselor proprii. 


3. Conducerea orientată pe factori externi, 
reprezintă etapa de început a abordării 
managementului strategic. Această etapă presupune o 
grupare formală a activităţii în unități distincte, ce pot 
avea şi obiective diferențiate. Acest tip de conducere, 
ia în considerare cei trei factori determinanti pentru 
orice strategie: situația internă, mediul exterior şi 
scopurile urmărite. 

